| **Ulan-Ude Ула́н-Удэ́** |
| --- |
| Leninhovudet i Ulan UdeLeninhovudet i Ulan Ude Leninhovudet i Ulan Ude |
|  |
| Byvåpenet til Ulan-Ude |
| **Byvåpenet til Ulan-Ude** | 
 |
| Plassering |
| 

Ulan-Ude is located in Russland

 |
| 

Ulan-Ude is located in Burjatia

 |
| Styresmakter |
| Land |  Russland |
| Føderasjonssubjekt | Burjatia |
| GrunnlagdBystatus | 16661775 |
| Borgarmeister | Gennadi Aidajev |
| Geografi |
| Flatevidd - By |  377 km² |
| Innbyggjarar  - Totalt (2007)   - folketettleik | 343 000   909,8 /km² |
| Koordinatar | 51°50′″N 107°37′″E﻿Koordinatar: 51°50′″N 107°37′″E﻿ |
| Høgd over havet | 530 moh |
| Tidssone- Ved sommartid | IRKT (UTC+8)IRKST (UTC+9) |
| Diverse annan informasjon |
| Postnummer | 670000–670051 |
| Retningsnummer (tlf) | (+7)3012 |
| Bilnummer | 03 |
| **Nettstad:** www.ulan-ude-eg.ru/ |

**Ulan-Ude** (russisk Ула́н-Удэ́, burjatisk Улаан-Үдэ – *Ulaan-Üde*) er hovudstaden i Republikken Burjatia i Russland. Han ligg rundt 4500 km aust for Moskva og 100 km søraust for Bajkalsjøen. I 2007 hadde byen om lag 340 000 innbyggjarar. 

Han ligg ved foten av fjellkjedene Khamar-Daban og Ulan-Burgasy-fjella, like ved staden der elva Selenga renn saman med sideelva Uda som deler byen i to.

Historie
--------

Odigitrievskij-katedralen i Ulan-Ude
Busetnaden *Udinskoje* (russisk Удинское) vart grunnlagd i 1666 som ein overvintringsstasjon av kosakkar. I 1775 fekk han byrettar under namnet *Udinsk*, som vart endra til *Verkhneudinsk* (russisk Верхнеу́динск) i 1783. På grunn av den geografiske plasseringa voks byen raskt og vart eit viktig handelssenter som knytte Russland til Kina og Mongolia. Etter ein stor brann i 1878 vart byen gjenoppbygd heilt frå grunnen av. 27. juli 1934 fekk byen det noverande noverande namn *Ulan-Ude* (burjatisk for *Raude Uda*).

Økonomi og næringsliv
---------------------

Byen er det kulturelle og økonomiske senter i Transbajkal-området. 

I Ulan-Ude ligg Den statlege flyfabrikk Nr. 99 , som mellom anna produserer flytypane Mil Mi-14,Mil Mi-8 og Su-25.

Transport
---------

Ulan-Ude er eit knutepunkt mellom den transsibirske og den transmongolske jernbanen.

Ulan-Ude lufthamn (Mukhino) ligg 10 km vest for bysentrum, medan den mindre Ulan-Ude Vostotsjnyj lufthamn ligg 12 km mot aust.

Innanfor byen består kollektivtrafikken av trikkar, bussar og marsjrutka (rutetaxi).

Attraksjonar
------------

Eit trehus i Ulan-Ude
Ikkje langt frå Ulan-Ude, nær landsbyen Ivolginsk, ligg eit buddhistisk kloster (Dazan). Byen har òg eit etnografisk museum, som viser det historiske tilværet av dei forskjellige folkegruppene i regionen: evenkar, urinnvånarane i området, burjatar, eit mongolsk folk som tradisjonelt vedkjenner seg Vajrayana-buddhismen, Semejskije, eit trussamfunn av såkalla gammaltruande og russarar. 

Byen er òg kjent for det monumentale minnesmerket over Vladimir Lenin på det sentrale torget i byen, det største Leninhovudet i verda. 

Langs elvebreiddene i det historiske sentrumet i byen ligg gamle herskapshus til handelsmenn, rikt dekorert med utskjeringar i tre og stein. Dei representerer utsøkte døme på russisk klassisisme.

Utdanning
---------

Byen har mange institusjonar for høgare utdanning, mellom anna Burjatia statlege jordbruksakademi, Burjatia statlege universitet, Austsibirske statlege akademi for kultur og kunst og Austsibirske statlege teknologiske universitet.

Bakgrunnsstoff
--------------

* Offisielt nettstad for Ulan-Ude Arkivert 2007-10-17 ved Wayback Machine.
* Nettstad for administrasjonen i Ulan-Ude Arkivert 2007-11-16 ved Wayback Machine.
* Ulan-Ude på MojGorod.ru

Panorama over Ulan-Ude

| * v
* d
* e
Byar i Burjatia |
| --- |
| Hovudstad: Ulan-Ude |
| Våpenskjoldet til Burjatia | Babusjkin · Gusinoozjorsk · Kjakhta · Severobajkalsk · Zakamensk | Flagget til Burjatia |


|  |  |
| --- | --- |
| Autoritetsdata | 
* Store norske leksikon
* NKC
* GeoNames
* MusicBrainz (area)

 |